
Α ΠΟΦΑΣΕΙ Σ 

Αριθμ. 9244 (1) 


Τροποποίηση της υπ’ αριθμ. 66712/28.9.1984 απόφασης 
του Υπουργ. Εσωτερικών Δημόσιας Διοίκησης και 
Αποκέντρωσης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις 

α) Των άρθρων 277 - 284 του π.δ/τος 410/1995 (Δ.Κ.Κ.) 
(ΦΕΚ 121/Α). 

β) Του ν. 2503/1997 «Διοίκηση, Οργάνωση, Στελέχω- 
ση της Περιφέρειας και άλλες διατάξεις» (ΦΕΚ 107/ 
τ.Α'/30.5.1997). 

γ) Της υπ’ αριθμ. 41473/3.7.1998 εγκυκλίου του ΥΠ.ΕΣ. 
Δ.Δ. & Α. 

2. Την υπ’ αριθμ. 66719/28.9.1984, απόφαση του Υπουρ¬ 
γού ΕΣ.Δ.Δ. & Α. «περί σύστασης Δημοτικής Επιχείρησης 
με την επωνυμία: “Δημοτική Επιχείρηση Αμμοχάλικου- 
Ασφαλτομείγματος-ΔΕΑΛ,” στον Δήμο Λιτοχώρου (ΦΕΚ 
765/Β/26.10.1984). 


3. Την υπ’ αριθμ. 91/05 απόφαση του Δ.Σ. Λιτόχωρου, 
που αφορά την τροποποίηση της συστατικής πράξης 
της ανωτέρω επιχείρησης. 

4. Την από 1.4.2005 οικονομοτεχνική μελέτη περί 
«υλοποίηση έργων ανάπτυξης νέων βιομηχανικών και 
επιχειρηματικών περιοχών (Β.Ε.Π.Ε.)». 

5. Την υπ’ αριθμ. 5631/11.8.2000, απόφαση του Γενικού 
Γραμματέα Περιφέρειας Κεντρικής Μακεδονίας: «Ορι¬ 
σμός Εισηγητών και μεταβίβαση εξουσίας υπογραφής: 
“Με εντολή Γ ενικού Γ ραμματέα”», όπως τροποποιήθηκε 
και ισχύει, αποφασίζουμε: 

Τροποποιούμε την υπ’ αριθμ. 66719/28.9.1984, απόφα¬ 
ση του Υπουργού Εσωτερικών Δ.Δ. & Α., που αφορά 
τη σύσταση Επιχείρησης στο Δήμο Λιτόχωρου με την 
επωνυμία: «Δημοτική Επιχείρηση Αμμοχάλικου-Ασφαλ- 
τομείγματος-ΔΕΑΛ», στα παρακάτω άρθρα ως εξής: 

Άρθρο 1° 

Η επιχείρηση θα φέρει την επωνυμία «Δημοτική Επι¬ 
χείρηση Ανάπτυξης Λιτόχωρου» ή εν συντομία Δ.Ε.Α.Λ. 
εξακολουθώντας να αποτελεί νομικό πρόσωπο Ιδιωτικού 
δικαίου και να διέπεται από τις διατάξεις των άρθρων 
205 έως 225 του νόμου 1065/1980 όπως τροποποιήθηκαν 
και συμπληρώθηκαν με τις διατάξεις των άρθρων 28, 
35 - 39, 42 και 4 του νόμου 1416/1984. 

Αρθρο 3° 

Στους σκοπούς της επιχείρησης από τώρα και στο 
εξής περιλαμβάνονται και οι παρακάτω δραστηριότη¬ 
τες: 

1. Ο καθορισμός και η υλοποίηση Βιομηχανιών και 
Επιχειρηματικών Περιοχών (ΒΕΠΕ) κατά το άρθρο 3 του 
ν. 2545/1997 (ΦΕΚ 254/15.12.1997 τ.Α') και ειδικότερα, α) η 
κατάρτιση των απαραίτητων μελετών πολεοδόμησης, 
τεχνικών μελετών των έργων υποδομής και εγκατα¬ 
στάσεων υποστήριξης, 

2. β) η εφαρμογή της πολεοδομικής μελέτης και του 
πολεοδομικού κανονισμού καθώς και η σύνταξη της Πρά¬ 
ξης Εφαρμογής και υποβολή της στην αρμόδια Αρχή, γ) 
η εκτέλεση των έργων υποδομής και εγκαταστάσεων 
υποστήριξης της ΒΕΠΕ σύμφωνα με τις εγκεκριμένες 
από τις αρμοδιότητες υπηρεσίες μελέτης, δ) η διοίκηση 
και διαχείριση της ΒΕΠΕ, καθώς και η μεταβίβαση της 
διοίκησης και διαχείρισης στον φορέα ΒΕΠΕ σύμφωνα 
με τις διατάξεις του ν. 2545/1997. 

3. Η αξιοποίηση του πάσης φύσεως ορυκτού πλού¬ 
του της ευρύτερης περιοχής καθώς και των υδάτινων 
αποθεμάτων με τη δημιουργία εμφιαλωτηρίου ύδατος, 
σύμφωνα πάντα με τους ισχύοντες νόμους. 

4. Η δημιουργία και εκμετάλλευση πάσης φύσεως του¬ 
ριστικών εγκαταστάσεων χειμερινού και καλοκαιρινού 
τουρισμού. 

5. Η ανάληψη και εκτέλεση οποιουδήποτε τεχνικού 
και οικοδομικού έργου. 

6. Η εισαγωγή και εμπορία μηχανημάτων λατομείων 
και οδοποιίας. 

7. Η ανάληψη πρωτοβουλιών με σκοπό την πραγμα¬ 
τοποίηση εσόδων στα πλαίσια της αξιοποίησης των 
τοπικών συγκριτικών πλεονεκτημάτων και της δημοτι¬ 
κής περιουσίας, δηλαδή σύνταξη των σχετικών μελετών 
και εξασφάλιση των αναγκαίων εγκρίσεων και αδειών, 
η μελέτη και κατασκευή τεχνικών έργων υποδομής 
και τουριστικών, αθλητικών, οικιστικών και εμπορικών 
εγκαταστάσεων, η προστασία του περιβάλλοντος και 
η εκτέλεση διαφόρων κοινωφελών έργων. Η ανάληψη 
πρωτοβουλιών σε ειδικούς τομείς όπως η ναυτιλία και 
η εξόρυξη ορυκτών. 

8. Η μελέτη, εκτέλεση και διαχείριση ειδικών αντα¬ 
ποδοτικών έργων που αφορούν την εξυπηρέτηση των 
απορριμμάτων, έργα αναπλάσεων, ευπρεπισμού και 
πρασίνου οδοποιίας, καθαρισμού ακτών κ,λπ. 

9. Η συνεργασία και συμμετοχή σε κοινά προγράμματα 
με τις ελληνικές και διεθνείς αρχές, οργανισμούς, ερευ¬ 
νητικά ιδρύματα, Ο.Τ.Α., επιχειρήσεις κλπ., για την αξιο¬ 
ποίηση των εθνικών και ευρωπαϊκών προγραμμάτων. 

10. Η προστασία και αναβάθμιση του φυσικού και του 
ιστορικού - παραδοσιακού ανθρωπογενούς περιβάλ¬ 
λοντος. Υποστήριξη παρεμβάσεων με στόχο την ποι¬ 
ότητα ζωής. Σχεδιασμός και έργα σε ενεργειακά και 
περιβαλλοντικά θέματα (εκμετάλλευση ήπιων μορφών, 
ενέργειας, φυσικών πηγών κλπ.). 

11. Η επαγγελματική κατάρτιση, η ενημέρωση και ευαι- 
σθητοποίηση των φορέων και των κατοίκων της περιο¬ 
χής με τη διοργάνωση συνεδρίων, σεμιναρίων, ημερίδων 
κλπ. Η έκδοση και εκμετάλλευση εκδόσεων, εντύπων 
και περιοδικών, η λειτουργία ραδιοφωνικού σταθμού, σε 
συνδυασμό με υπηρεσίες πληροφόρησης, ενημέρωσης 
και διαφήμισης. 

12. Η οργάνωση και λειτουργία μονάδας τεκμηρίωσης 
και πληροφόρησης με στόχο την καταγραφή, καταχώ- 
ρηση, αξιολόγηση και διάχυση πληροφοριών. 

13. Η παρέμβαση και υποβοήθηση του δημόσιου δια¬ 
λόγου με την δημοσιοποίηση και προβολή πρότυπων 
δραστηριοτήτων, ενημέρωση και πληροφόρηση των 
φορέων και των Ο.Τ.Α. 

Για την επίτευξη των σκοπών της η εταιρεία μπορεί να 
συνεργάζεται με οποιοδήποτε φυσικό ή νομικό πρόσωπο 
και να ιδρύει υποκαταστήματα, γραφεία ή εργοστάσια 
οπουδήποτε. Να αντιπροσωπεύει οποιαδήποτε επιχείρη¬ 
ση αλλοδαπή ή ημεδαπή με ίδιο ή παρεμφερή σκοπό. 

Άρθρο 4° 

Η διάρκεια της επιχείρησης όπως προβλέπονταν στην 
συστατική πράξη είναι είκοσι πέντε (25) χρόνια και με 
την παρούσα απόφαση παρατείνεται για ακόμη πενήντα 
(50) χρόνια. 


Αρθρο 6° 

Συμπληρώνεται μετά τη φάση των προϊόντων της, ως 
εξής: την πώληση βιομηχανικών - βιοτεχνικών οικοπέδων 
των ΒΕΠΕ που υλοποιεί - τις επιχορηγήσεις που θα 
λάβει για την υλοποίηση των ΒΕΠΕ. 

Αρθρο 15° 

Η παράγραφος δ' συμπληρώνεται ως εξής: για οποια¬ 
δήποτε δραστηριότητα προβλέπεται από αυτόν τον 
Κανονισμό Διαχείρισης και ειδικότερα τα παραπάνω 
ισχύουν για την υλοποίηση ΒΕΠΕ κατά το άρθρο 3 του 
ν. 2545/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 19 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 
-♦- 

Αριθμ. 10306 (2) 

Τροποποίηση Οργανισμού Εσωτερικής Υπηρεσίας Νο¬ 
μικού Προσώπου, «Δημοτικός Παιδικός Σταθμός Λό¬ 
φου» Δήμου Πέτρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ.Α/30.5.1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για τη Τοπική Αυτ/ση και άλλες διατά¬ 
ξεις». 

2. Τις διατάξεις του άρθρου 12 του ν. 1188/1981 «Κώδικας 
Δημοτικών & Κοινοτικών Υπαλλήλων», όπως αντικατα- 
στάθηκε με το άρθρο 8 παρ.5 του ν. 2307/1995 (ΦΕΚ 
113/Α), προσαρμογή νομοθεσίας του ΥΠ.ΕΣ.Δ.Δ.Α, στις 
διατάξεις για τη Νομαρχιακή Αυτοδιοίκηση και άλλες 
διατάξεις. 

3. Τις διατάξεις της παρ.5 του άρθρου 203 σε συν¬ 
δυασμό με τις όμοιες της παρ.3 του άρθρου 198 του 
π.δ. 410/1995. 

4. Την υπ’ αριθμ. 9025/9.10.2000 απόφαση μας, περί 
«Σύσταση Νομικού Προσώπου στο Δήμο Πέτρας με την 
επωνυμία «Δημοτικός Παιδικός Σταθμός Λόφου». 

5. Την υπ’ αριθμ. 3529/25.5.2001 (ΦΕΚ 839/Β/2.7.2001) 
απόφαση μας με την οποία εγκρίθηκε ο Ο.Ε.Υ. του ανω¬ 
τέρω Νομικού Προσώπου 

6. Την υπ’ αριθμ. 14/2005 απόφαση του Διοικητικού 
Συμβουλίου του Δημοτικού Παιδικού Σταθμού, με την 
οποία τροποποιείται ο Ο.Ε.Υ. του. 

7. Την υπ’ αριθμ. 161/05 απόφαση του Δημοτικού Συμ¬ 
βουλίου Πέτρας, με την οποία εκφράζεται η σύμφωνη 
γνώμη σχετική με το θέμα. 

δ. Την υπ’ αριθμ. 53/2005 (αρ.πρακ. 9/2005) γνωμοδό¬ 
τηση του Υπηρεσιακού Συμβουλίου Νομού Πιερίας. 

6. Την υπ’ αριθμ. 5631/11.8.2000 απόφαση του Γενικού 
Γ ραμματέα Περιφέρειας Κεντρικής Μακεδονίας «Περί 
μεταβίβασης του δικαιώματος υπογραφής «Με εντολή 
του Γ ενικού Γ ραμματέα» στον Προϊστάμενο Δ/νσης και 
στους Προϊσταμένους Τμημάτων της Δ/νσης Τοπ. Αυτ/ 
σης & Διοίκησης των Νομών εκτός έδρας Περιφέρειας, 
όπως τροποποιήθηκε και ισχύει, αποφασίζουμε: 

Τροποποιούμε - επαναδιατυπώνουμε την υπ’ αριθμ. 
3529/25.5.2005 απόφαση μας περί «Εγκρισης Ο.Ε.Υ. του 
Δημοτικού Παιδικού Σταθμού Λόφου Δήμου Πέτρας, ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΟΥ 
ΠΑΙΔΙΚΟΥ ΣΤΑΘΜΟΥ ΛΟΦΟΥ 

ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Η υπηρεσία του Δημοτικού Παιδικού Σταθμού Λόφου 
λειτουργεί σε επίπεδο Τμήματος και περιλαμβάνει: 
α. Γραφείο Διοικητικού Οικονομικού και 
β. Γ ραφείο Προσχολικής Αγωγής Νηπίων. 

ΑΡΘΡΟ 2 

ΑΡΜΟΔΙΟΤΗΤΕΣ ΓΡΑΦΕΙΩΝ 
α. Το Γραφείο Διοικητικού Οικονομικού επιμελείται 
τις παντός είδους διοικητικές και οικονομικές εργασίες 
του Σταθμού. 

β. Το Γ ραφείο Προσχολικής Αγωγής Νηπίων επιμελεί¬ 
ται την παροχή σύγχρονης αγωγής στα φιλοξενούμενα 
νήπια σε συνεργασία με το προσωπικό των Σταθμών. 

ΑΡΘΡΟ 3 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

Ο Προϊστάμενος του παιδικού σταθμού: 
α. Παρίσταται στις συνεδριάσεις του Διοικητικού Συμ¬ 
βουλίου, ως εισηγητής μαζί με τον Πρόεδρο του Διοι¬ 
κητικού Συμβουλίου, χωρίς δικαίωμα ψήφου εκτός εάν 
φέρει την ιδιότητα του εκπροσώπου των εργαζομένων 
η οποία δεν αποτελεί ασυμβίβαστο προς τη θέση του 
εισηγείται θέματα ημερήσιας διάταξης που καταρτίζε¬ 
ται από τον Πρόεδρο του Διοικητικού Συμβουλίου και 
εκφέρει γνώμη για κάθε ένα απ’ αυτά, που καταχωρείται 
στα Πρακτικά. 

β. Φροντίζει για την πιστή εφαρμογή της κείμενης 
νομοθεσίας, του Κανονισμού λειτουργίας του Σταθμού, 
καθώς και για την πιστή εκτέλεση των αποφάσεων του 
Διοικητικού Συμβουλίου. 

γ. Είναι υπεύθυνος για την τήρηση του εκπαιδευτικού 
προγράμματος. 

δ. Φροντίζει για την εσωτερική τάξη του Σταθμού και 
για κάθε σημειούμενη παράβαση ή ανωμαλία υποχρε- 
ούται να την αναφέρει στο Διοικητικό Συμβούλιο. 

ε. Προΐσταται όλου του προσωπικού και συντονίζει 
όλες τις υπηρεσιακές δραστηριότητες των υπηρετού- 
ντων στο Σταθμό υπαλλήλων. 

στ. Διεξάγει την υπηρεσιακή αλληλογραφία, τηρεί το 
αρχείο και το πρωτόκολλο, φυλάσσει τη σφραγίδα και 
γενικά είναι υπεύθυνος για την άσκηση των διοικητικών 
διαδικασιών του Σταθμού. 

ζ. Τηρεί το παρουσιολόγιο του προσωπικού, προγραμ¬ 
ματίζει τις άδειες αυτού έτσι ώστε να μη δημιουργού- 
νται προβλήματα, και κινεί τις απαιτούμενες διαδικασίες 
για τις μεταβολές της υπηρεσιακής κατάστασης του 
προσωπικού. 

η. Συγκαλεί τουλάχιστον μία φορά το μήνα το προ¬ 
σωπικό του Σταθμού για συζήτηση και ενημέρωση σε 
γενικότερα θέματα που απασχολούν το Σταθμό και για 
προγραμματισμό νέων δραστηριοτήτων. 

θ. Συγκαλεί, ύστερα από απόφαση του Διοικητικού 
Συμβουλίου, συγκέντρωση γονέων και κηδεμόνων, του¬ 
λάχιστον δύο φορές το χρόνο στην οποία παρευρίσκεται 
οπωσδήποτε ο ίδιος, ένα από τα μέλη του Διοικητικού 


Συμβουλίου, οι υπάλληλοι του Κλάδου Βρεφονηπιοκο- 
μίας και αν το επιθυμούν ο γιατρός του Σταθμού και 
το λοιπό προσωπικό αυτού. 

ι. Απασχολεί τα παιδιά, σύμφωνα με το ημερήσιο πρό¬ 
γραμμα απασχόλησης, μέχρι τέσσερις και μισή ώρες 
από το κανονικό ωράριο εργασίας του, όταν στο Σταθ¬ 
μό υπηρετεί υπάλληλος του Κλάδου Διοικητικού και 
σε περίπτωση που τέτοιος υπάλληλος δεν υπηρετεί ή 
υπηρετεί αλλά αυτός απουσιάζει ή κωλύεται, μέχρι δύο 
και μισή ώρες από το κανονικό του ωράριο. 

ια. Συνεργάζεται με τον υπάλληλο του Κλάδου Διοι¬ 
κητικού και το Διοικητικό Συμβούλιο για την κατάρτιση 
του ετήσιου προϋπολογισμού και του απολογισμού του 
Σταθμού. 

ιβ. Επιμελείται για τον εφοδιασμό του Σταθμού που 
πραγματοποιείται από τον υπάλληλο του Κλάδου Διοι¬ 
κητικού, όσον αφορά στα αναγκαία τρόφιμα και λοιπά 
είδη και υλικά καθώς και για την καλή φύλαξη, συντή¬ 
ρηση και διάθεση αυτών. 

ιγ. Τηρεί από τα βιβλία διοίκησης του Σταθμού τα 
εξής: 

• Βιβλίο παρουσίας προσωπικού 

• Βιβλίου πρωτοκόλλου 

• Βιβλίο διδαχθείσας ύλης (σ’ αυτό καταχωρούν και 
υπογράφουν καθημερινά τόσο ο ίδιος όσο και οι υπάλ¬ 
ληλοι του Κλάδου Βρεφονηπιοκομίας τη διδαχθείσα 
ύλη). 

ιδ. Συνυπογράφει με το τον υπάλληλο του Κλάδου Δι¬ 
οικητικού τα δελτία εισαγωγής υλικού και παρακολουθεί 
και ελέγχει σε τακτά χρονικά διαστήματα τα βιβλία δια¬ 
χείρισης και διοίκησης και λοιπά παραστατικά στοιχεία 
που τηρεί ο υπάλληλος του Κλάδου Διοικητικού. 

ιε. Ασκεί τα καθήκοντα των παρ. α και β του αρθ.5 
του υπαλλήλου του Κλάδου Διοικητικού σε περίπτωση 
που δεν υπηρετεί στο Σταθμό τέτοιος υπάλληλος ή 
υπηρετεί αλλά απουσιάζει ή κωλύεται. 

ιστ. Είναι υπεύθυνος για οτιδήποτε άλλο του ανατεθεί 
από το Διοικητικό Συμβούλιο. 

ΑΡΘΡΟ 4 

ΑΡΜΟΔΙΟΤΗΤΕΣ ΠΑΙΔΑΓΩΓΙΚΟΥ ΠΡΟΣΩΠΙΚΟΥ 
α. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του 
ημερήσιου προγράμματος ανάλογα με την ηλικία και 
τις ανάγκες τους. Απασχολεί τα παιδιά σύμφωνα με το 
ημερήσιο πρόγραμμα απασχόλησης. 

β. Εισηγείται τις ανάγκες εφοδιασμού των αιθουσών 
για την εφαρμογή του προγράμματος με τα απαραίτητα 
είδη και υλικά. 

γ. Βοηθά τα φιλοξενούμενα παιδιά για την ικανοποί¬ 
ηση των ατομικών τους αναγκών. Παρακολουθεί τη 
διατροφή και καθαριότητα τους ενθαρρύνοντας την 
αυτοεξυπηρέτηση τους. 

δ. Ενημερώνει το Προϊστάμενο και τον παιδίατρο για 
κάθε ύποπτο σχετικά με την υγεία περιστατικό. 

ε. Τηρεί βιβλία παρουσίας των παιδιών και ενημερώνει 
το Προϊστάμενο για τις καθυστερήσεις παιδιών στην 
προσέλευση τους ή στις απουσίες τους. 

στ. Λόγω της άμεσης επαφής τους με τα παιδιά προ¬ 
σφέρουν σ’ αυτά με υπομονή και στοργή όλες τις δυ¬ 
νατότητες για να αναπτύξουν την προσωπικότητα τους 
επιδιώκοντας συνεχώς να δημιουργήσουν σ’ αυτά ικα¬ 
νότητα συγκέντρωσης, αυτενέργειας, εμπιστοσύνη στον 
εαυτό τους και στις προσωπικές τους δυνατότητες. Σε 

καμιά περίπτωση και για οποιοδήποτε λόγο δεν επι¬ 
τρέπεται η κακή μεταχείριση των παιδιών (εκφοβισμός, 
σωματική ποινή κ.λπ.). 

ΑΡΘΡΟ 5 

ΑΡΜΟΔΙΟΤΗΤΕΣ ΥΠΑΛΛΗΛΟΥ ΚΛΑΔΟΥ ΔΙΟΙΚΗΤΙΚΟΥ 
α. Εκτελεί χρέη γραμματέα στο Διοικητικό Συμβούλιο 
του Σταθμού και καταχωρεί τις αποφάσεις που λαμ- 
βάνονται απ’ αυτό στο βιβλίο Πρακτικών Συνεδριάσεων 
του Δ.Σ. 

β. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και 
υλικά, για την καλή φύλαξη, συντήρηση και διάθεση 
τους καθώς και για την λοιπή εν γένει περιουσία του 
Σταθμού, σύμφωνα με τις εκάστοτε αποφάσεις του Δι¬ 
οικητικού Συμβουλίου. 

γ. Συντάσσει τις μισθοδοτικές καταστάσεις του προ¬ 
σωπικού του Σταθμού και υπολογίζει με βάση τις ισχύ- 
ουσες διατάξεις τυχόν πρόσθετες αμοιβές, υπερωρίες 
κ.λπ. που προκύπτουν. 

δ. Τηρεί όλα τα βιβλία διαχείρισης στα οποία καταχω¬ 
ρεί όλες τις από το νόμο απαιτούμενες εγγραφές. 

ε. Πραγματοποιεί τις πληρωμές και εισπράξεις του 
νομικού προσώπου. Για τις πληρωμές συνυπογράφει με 
τον Πρόεδρο του Δ.Σ. ή τον Προϊστάμενο του Σταθμού 
τις απαραίτητες επιταγές ή πληρώνει με μετρητά λαμ- 
βάνοντας και τη σχετική απόδειξη από το δικαιούχο. Εί¬ 
ναι υπεύθυνος για την έγκαιρη απόδοση των γενομένων 
κρατήσεων για φόρους ή ασφαλιστικές εισφορές. 

στ. Είναι γενικά υπεύθυνος για τη τήρηση γενικά των 
λογαριασμών του νομικού προσώπου, τη συγκέντρωση 
των παραστατικών στοιχείων της διαχείρισης και τη 
φύλαξη και ταξινόμηση όλων των δικαιολογητικών ει¬ 
σπράξεων και πληρωμών έτσι ώστε να είναι ευχερής ο 
έλεγχος της διαχείρισης σε οποιονδήποτε χρόνο. 

ζ. Συνεργάζεται με τον Προϊστάμενο του Σταθμού για 
την κατάρτιση του προϋπολογισμού, του απολογισμού και 
του ισολογισμού, εισηγούμενος τυχόν αναμόρφωση του. 

η. Εκδίδει και συνυπογράφει με το Προϊστάμενο τα 
δελτία εισαγωγής υλικού και με το μάγειρα τα δελτία 
εξαγωγής υλικού. 

θ. Εκτελεί κάθε άλλη εργασία διοίκησης ή διαχείρισης 
που του ανατίθεται. 

ι. Εκτελεί κάθε εξωτερική εργασία του Σταθμού, 
ια. Σε περίπτωση που στο Νομικό Πρόσωπο δεν υπηρε¬ 
τεί υπάλληλος του κλάδου ΔΕ 1 Διοικητικού τα καθήκο¬ 
ντα του ασκεί υπάλληλος του Δήμου Πέτρας συνεπικου- 
ρούμενος από τον Προϊστάμενο του Παιδικού Σταθμού. 

ΑΡΘΡΟ 6 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ ΜΑΓΕΙΡΕΙΟΥ 
α. Είναι υπεύθυνο για το μαγειρείο και την επιμελημέ¬ 
νη και έγκαιρη παρασκευή των γευμάτων σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής 
φαγητού, εισηγούμενο κάθε σχετικό μέτρο. 

β. Παραλαμβάνει καθημερινά από τον Διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

γ. Τακτοποιεί τα μαγειρικά σκεύη και είδη εστιάσεως 
και φροντίζει για την καλή κατάσταση τους ευθυνόμε- 
νος για κάθε απώλεια ή αδικαιολόγητη καταστροφή, 
δ. φροντίζει για το σερβίρισμα των γευμάτων. 


ε. Σε όλες τις παραπάνω εργασίες έχει τη βοήθεια 
του προσωπικού καθαριότητας βοηθητικών εργασιών 
με υπόδειξη του Προϊσταμένου. 

στ. Προτείνει την λήψη κάθε μέτρου που θεωρεί απα¬ 
ραίτητο για την καλή λειτουργία του μαγειρείου. 

ΑΡΘΡΟ 7 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
α. Εκτελεί όλες τις εργασίες καθαριότητας όλων των 
εσωτερικών και εξωτερικών χώρων του Σταθμού εκτός 
εκείνων του μάγειρου. 

β. Βοηθούν το μάγειρα σε περίπτωση που δεν υπάρχει 
βοηθητικό προσωπικό μαγειρείου. 

γ. Παρευρίσκονται στο χώρο της τραπεζαρίας και βο¬ 
ηθούν τους υπαλλήλους του παιδαγωγικού προσωπικού 
σε όλη τη διάρκεια του φαγητού των παιδιών. 

δ. Βοηθούν για την προετοιμασία της αποχώρησης 
των παιδιών. 

ε. Γ ια τις εργασίες καθαριότητας χρησιμοποιούν υλικά 
που παραλαμβάνουν από τον Διαχειριστή με υπηρεσι¬ 
ακό σημείωμα. 

στ. Εκτελούν κάθε εργασία που είναι απαραίτητη για 
την εύρυθμη λειτουργία του Σταθμού μετά από υπόδειξη 
του Προϊσταμένου. 

ΑΡΘΡΟ 8 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
Η οργανική σύνθεση και διαβάθμιση των θέσεων του 
τακτικού προσωπικού κατά κατηγορίες και κλάδους 
ορίζεται ως εξής: 

Α) ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΚΑΤΗΓΟΡΙΑΣ ΤΕΧΝΟΛΟΓΙΚΗΣ ΕΚΠΑΙΔΕΥ¬ 
ΣΗΣ. 

ΚΛΑΔΟΣ ΤΕ9 Βρεφονηπιοκόμων, θέσεις υπαλλήλων 
δύο (2), 

2. ΚΛΑΔΟΣ ΚΑΤΗΓΟΡΙΑΣ ΔΕΥΤΕΡΟΒΑΘΜΙΑΣ ΕΚΠΑΙ¬ 
ΔΕΥΣΗΣ. 

α. ΚΛΑΔΟΣ ΔΕΙ Διοικητικού Λογιστικού, θέσεις υπαλ¬ 
λήλων μία (1). 

β. ΚΛΑΔΟΣ ΔΕ8 Βοηθών Βρεφοκόμων Παιδοκόμων, 
θέσεις υπαλλήλων μία (1). 

γ. ΚΛΑΔΟΣ ΔΕ32 Μαγείρων, θέσεις υπαλλήλων μία 

( 1 ). 

3. ΚΛΑΔΟΙ ΚΑΤΗΓΟΡΙΑΣ ΥΠΟΧΡΕΩΤΙΚΗΣ ΕΚΠΑΙΔΕΥ¬ 
ΣΗΣ. 

α. ΚΛΑΔΟΣ ΥΕ14 Βοηθητικού προσωπικού μαγειρείου, 
θέσεις υπαλλήλων μια (1). 

β. ΚΛΑΔΟΣ ΥΕ16 Προσωπικού Καθαριότητας Βοηθη¬ 
τικών Εργασιών, θέσεις υπαλλήλων δύο (2). 

Οι θέσεις των κατηγοριών ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β - και Α (καταλη¬ 
κτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργα¬ 
νικές θέσεις περιγράφονται στα π.δ. 37α/1987, 22/1990, 
50/2001, 347/2003 και 44/2005. 

Β) ΕΠΟΧΙΑΚΟ ΠΡΟΣΩΠΙΚΟ 

Συνιστώνται τέσσερις (4) θέσεις με σχέση εργασίας 
ιδιωτικού δικαίου ορισμένου χρόνου, διαφόρων ειδικο¬ 
τήτων για την αντιμετώπιση εποχιακών, περιοδικών, 
πρόσκαιρων αναγκών (ν. 2503/1997, άρθρο 18 παρ. 12). 
Συγκεκριμένα συνιστώνται: μία θέση ΤΕ9 Βρεφονηπιο- 

κομίας, μία θέση ΔΕ8 Βοηθών Βρεφοκόμων Παιδοκόμων, 
μία θέση ΔΕ32 Μαγείρων και μία θέση ΥΕ16 Προσωπικού 
Καθαριότητας. 

Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά διατάξεις και εγκυκλίους 
οδηγίες που αφορούν στο προσωπικό αυτό. 

ΑΡΘΡΟ 9 

ΠΡΟΪΣΤΑΜΕΝΟΣ ΥΠΗΡΕΣΙΑΚΗΣ ΜΟΝΑΔΑΣ 
ΤΜΗΜΑΤΟΣ 

Στο Τμήμα - Δημοτικός Παιδικός Σταθμός Λόφου - 
προίσταται μόνιμος υπάλληλος του κλάδου ΤΕ9 Βρε- 
φονηπιοκομίας. 

Ο Προϊστάμενος του Τμήματος ορίζεται πάντοτε με 
απόφαση του Προέδρου Δ.Σ., ο κρινόμενος υπάλληλος 
από το αρμόδιο Υπηρεσιακό Συμβούλιο, ο οποίος ανα¬ 
πληρώνεται σε περίπτωση απουσίας του ή κωλύματος 
από τον κατά βαθμό αρχαιότερο υπάλληλο εφόσον ο 
κλάδος στον οποίο ανήκει προορίζεται για κατάληψη 
θέσης Προϊσταμένου. 

ΑΡΘΡΟ 10 

ΤΕΛΙΚΕΣ ΔΙΑΤΑΞΕΙΣ 

α. Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

β. Οι προβλεπόμενες από τον παρόντα Οργανισμό 
Εσωτερικής Υπηρεσίας θέσεις κατά Κλάδο καλύπτουν 
όλους τους εργαζόμενους στο Ν.Π.Δ.Δ. ανεξαρτήτως 
σχέσεως εργασίας καθώς και ορισμένο επιπλέον αριθμό 
θέσεων για την κάλυψη των υφισταμένων και μελλοντι¬ 
κών αναγκών των Υπηρεσιών του Ν.Π.Δ.Δ. 

γ. Η κατανομή του προσωπικού γίνεται πάντοτε με 
απόφαση του Προέδρου του Δ.Σ. του Ν.Π.Δ.Δ., ανάλο¬ 
γα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται 
και τυχόν ειδικές ανάγκες των υπαλλήλων (μητέρες ανη¬ 
λίκων τέκνων, έγκυες γυναίκες, τόπος διαμονής κ.λ.π.). 

δ. Κάθε άλλη λεπτομέρεια λειτουργίας των επί μέ¬ 
ρους υπηρεσιών μη προβλεπόμενη από τον παρόντα 
Οργανισμό, ρυθμίζεται με τον κανονισμό λειτουργίας 
του Ν.Π.Δ.Δ. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του 
ανωτέρω νομικού προσώπου για το τρέχον οικονομικό 
έτος, ενώ για το επόμενο οικονομικό έτος προκαλείται 
δαπάνη ύψους περίπου 45.000 € και ανάλογη θα είναι 
για κάθε ένα από τα επόμενα οικονομικά έτη. 

Κατά τα λοιπά ισχύει η υπ’ αριθμ. 3529/25.5.2001 από¬ 
φαση μας όπως τροποποιήθηκε - συμπληρώθηκε και 
ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 20 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 


Αριθμ. 16024 (3) 

Ψήφιση Οργανισμού Εσωτερικής Υπηρεσίας του Δη¬ 
μοτικού Λιμενικού Ταμείου Δήμου Αλοννήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
αντικαταστάθηκε με την παρ. 5 του άρθρου 8, του 
ν. 2307/1995. 

2. Τις διατάξεις του π.δ. 37/1987 και όπως συμπληρώ¬ 
θηκε με τα π.δ. 22/1990 και 50/2001. 

3. Την 1/2005 απόφαση του Διοικητικού Συμβουλίου 
του Δημοτικού Λιμενικού Ταμείου Δήμου Αλοννήσου με 
την οποία ψηφίζεται ο Οργανισμός Εσωτερικής Υπη¬ 
ρεσίας του. 

4. Την υπ’ αριθμ. 177/2005 απόφαση του Δημοτικού 
Συμβουλίου Δήμου Αλοννήσου με την οποία εγκρίθηκε 
η ψήφιση του ανωτέρω Ο.Ε.Υ. 

5. Την υπ’ αριθμ. 5/2005 σύμφωνη γνωμοδότηση του 
Υπηρεσιακού Συμβουλίου ΟΤΑ Ν. Μαγνησίας. 

6. Την υπ’ αριθμ. 161238/10.5.2001 απόφαση του Γ ενικού 
Γ ραμματέα Περιφέρειας Θεσσαλίας περί εξουσιοδότη¬ 
σης για υπογραφή εγγράφων στον προϊστάμενο της 
Διεύθυνσης Τοπικής Αυτοδιοίκησης Μαγνησίας, απο¬ 
φασίζουμε: 

Εγκρίνουμε την υπ’ αριθμ. 177/2005 απόφαση του Δη¬ 
μοτικού Συμβουλίου Δήμου Αλοννήσου με την οποία 
ψηφίζεται ο Οργανισμός Εσωτερικής Υπηρεσίας του Δη¬ 
μοτικού Λιμενικού Ταμείου Δήμου Αλοννήσου ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΝΟΜΙΚΟΥ ΠΡΟΣΩΠΟΥ 
«ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΑΛΟΝΝΗΣΟΥ» 

ΚΕΦΑΛΑΙΟ Α: 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Αρθρο 1. 

Το Δημοτικό Λιμενικό Ταμείο Αλοννήσου λειτουργεί 
με μια υπηρεσία η οποία και διεκπεραιώνει όλες τις 
Διοικητικές Οικονομικές και Τεχνικές υποθέσεις του 
Ταμείου που άπτονται της δραστηριότητάς του. 

Άρθρο 2. 

Η υπηρεσία του άρθρου 1 ασχολείται και διεκπεραιώ- 
νει τις υποθέσεις που αναφέρονται σ'αυτό το άρθρο. 

Α2.1. Διοικητικές Υποθέσεις 

Α2.1.1 Χειρίζεται όλα τα θέματα διοικητικής φύσεως 
του Δ.Λ.Τ.Α.,της λειτουργίας του Διοικητικού Συμβου¬ 
λίου, της τήρησης των πρακτικών των συνεδριάσεων 
του Διοικητικού Συμβουλίου και της απαραίτητης διεκ¬ 
περαίωσης της αλληλογραφίας που απορρέει από τις 
αποφάσεις του Διοικητικού Συμβουλίου. 

Α2.1.2 Φροντίζει για την τήρηση και παρακολούθηση 
της ισχύουσας κάθε φορά Νομοθεσίας, σχετικά με την 
υπηρεσιακή και συνταξιοδοτική κατάσταση του προ¬ 
σωπικού, του Δ.Λ.Τ.Α. 

Α2.1.3 Χειρίζεται όλα τα θέματα που αναφέρονται στην 
πρόσληψη μονίμου και εποχιακού προσωπικού για την 
κάλυψη των αναγκών του Δ.Λ.Τ.Α. Επίσης τα σχετικά με 
το προσωπικό θέματα (κανονικές άδειες, άδειες ασθέ¬ 
νειας κ.λπ.). 

Α2.1.4 Τηρεί και ενημερώνει τους ατομικούς φακέλους 
του προσωπικού και χορηγεί βεβαιώσεις πλην φορο¬ 
λογικών. 

Α2.1.5 Επιμελείται της παραλαβής, πρωτοκόλλησης 
και διανομής κάθε εισερχόμενου και εξερχόμενου εγ¬ 
γράφου και τηρεί το πρωτόκολλο και το αρχείο αλλη¬ 
λογραφίας. 

Α2.1.6 Μεριμνά για την δακτυλογράφηση και αναπα¬ 
ραγωγή εγγράφων και εντύπων που απαιτούνται για 
την εύρυθμη λειτουργία του Δ.Λ.Τ.Α. 

Α2.1.7 Μεριμνά για την φύλαξη την καθαριότητα και 
την αισθητική των κτιρίων, οικοπέδων, εγκαταστάσεων 
και μηχανημάτων που υπάγονται στην κυριότητα του 
Δ.Λ.Τ.Α. 

Α2.1.8 Δέχεται και εξετάζει αιτήματα πολιτών και φρο¬ 
ντίζει για την άμεση απάντηση των αιτημάτων αυτών. 

Α2.1.9 Χορηγεί και βεβαιώνει την ακρίβεια αντιγράφων, 
φωτογραφιών, η φωτοτυπιών, οποιωνδήποτε εγγράφων, 
με την επίδειξη του πρωτοτύπου η ακριβούς αντιγρά¬ 
φου, που αφορούν την διαχείριση του Δ.Λ.Τ.Α. 

Α2.1.10 Διεκπεραιώνει κάθε υπηρεσία που του ανατί¬ 
θεται από τον Πρόεδρο η το Δ.Σ. η από διάταξη νόμου 
που δεν έχει προβλεφθεί παραπάνω. 

Α2.2 Οικονομικές Υποθέσεις 

ΕΣΟΔΩΝ - ΕΞΟΔΩΝ - ΠΕΡΙΟΥΣΙΑΣ - ΔΙΑΧΕΙΡΙΣΗΣ ΥΛΙ¬ 
ΚΟΥ - ΤΑΜΕΙΑΚΗΣ ΥΠΗΡΕΣΙΑΣ 

Α2.2.1 Συντάσσει τον προϋπολογισμό τον οποίο ειση- 
γείται ο Πρόεδρος στο Διοικητικό Συμβούλιο μέσα στις 
προθεσμίες του Δ.Κ.Κ. 

Α2.2.2 Παρακολουθεί την εξέλιξη του προϋπολογισμού 
και εισηγείται τυχόν αναμόρφωση του. 

Α2.2.3 Τηρεί φάκελο για κάθε ακίνητο ιδιοκτησίας του 
Δ.Λ.Τ.Α που περιέχει όλα τα στοιχεία που θεμελιώνουν 
τα επί του ακινήτου δικαιώματα. 

Α2.2.4 Διαχειρίζεται τα πάσης φύσεως υλικά του 
Δ.Λ.Τ.Α. 

Α2.2.5 Τηρεί βιβλίο αποθήκης, παραλαβής και παρά¬ 
δοσης υλικών. 

Α2.2.6 Μεριμνά για την εκποίηση η καταστροφή 
αχρήστων υλικών μετά από απόφαση επιτροπής του 
Δ.Λ.Τ.Α. 

Α2.2.7 Διεκπεραιώνει την διαδικασία για την μίσθωση 
η εκμίσθωση ακινήτων. 

Α2.2.8 Επιμελείται την εκκαθάριση και εντολή πλη¬ 
ρωμών κάθε δαπάνης, αφού ελεγχθεί η νομιμότητα και 
πληρότητα των δικαιολογητικών και διενεργεί κάθε εί¬ 
δους λογιστικές εγγραφές στα λογιστικά βιβλία. 

Α2.2.9 Εκδίδει τα χρηματικά εντάλματα πληρωμής 
κάθε δαπάνης, τις μισθοδοτικές καταστάσεις προσω¬ 
πικού και τηρεί μισθολογικά αρχεία πάσης φύσεως 
προσωπικού. 

Α2.2.10 Μεριμνά για την είσπραξη κάθε εσόδου του 
Δ.Λ.Τ.Α. 

Α2.2.11 Καταρτίζει τον απολογισμό Εσόδων - Εξό¬ 
δων. 

Α2.2.12 Συγκεντρώνει όλα τα αιτήματα που αναφέρο- 
νται σε προμήθειες και διεκπεραιώνει τις από το νόμο 
προβλεπόμενες διαδικασίες για την πραγματοποίηση 
τους. 

Α2.2.13 Χειρίζεται όλα τα θέματα που έχουν σχέση με 
την εκμετάλλευση των χώρων δικαιοδοσίας και μέσων 
που ανήκουν στο Δ.Λ.Τ.Α. καθώς και θέματα παροχής 
υπηρεσιών σε πλοία και τρίτους και βεβαιώνει τα αντί¬ 
στοιχα δικαιώματα. 

Α2.2.14 Μεριμνά για την διαμόρφωση και παρακολού¬ 


θηση των ταμειακών προγραμμάτων με την συνεχή 
παρακολούθηση των υποχρεώσεων και αναμενόμενων 
εισπράξεων. 

Α2.2.15 Μεριμνά για την παραλαβή των Χρηματικών 
Ενταλμάτων πληρωμών και την διενέργεια των πλη¬ 
ρωμών προς τους δικαιούχους, μετά από έλεγχο των 
απαιτούμενων από την νομοθεσία δικαιολογητικών 
καθώς και των επιπρόσθετων που ορίζει ο νόμος ότι 
πρέπει να προσκομίζουν. ( φορολογική ενημερότητα, 
ασφαλιστική κ.λπ.) 

Α2.2.16 Καταγράφει τις διενεργούμενες πληρωμές σύμ¬ 
φωνα με τις ισχύουσες διατάξεις και διαδικασίες. 

Α2.2.17 Αποδίδει τις πάσης φύσεως κρατήσεις υπέρ 
τρίτων. 

Α2.2.18 Διενεργεί εισπράξεις οφειλών, την έκδοση 
αντίστοιχων γραμματίων είσπραξης και την σχετική 
ενημέρωση του αρχείου οφειλετών κατά οφειλέτη. 

Α2.2.19 Παρακολουθεί τις εξοφλήσεις των υποχρεώ¬ 
σεων των οφειλετών και την ενημέρωση του γραφείου 
εσόδων - εξόδων για τις καθυστερούμενες οφειλές. 

Α2.2.20 Καταρτίζει τις περιοδικές καταστάσεις των 
προς πληρωμή καθώς και των πληρωθέντων εξόδων. 

Α2.2.21 Παραλαμβάνει τους βεβαιωτικούς καταλόγους 
των υπόχρεων και των αντίστοιχων οφειλομένων στο 
Δ.Λ.Τ.Α. ποσών κατά κατηγορία προσόδου. Εκδίδει και 
μέριμνα για την κοινοποίηση ατομικών η ειδικών προ¬ 
σκλήσεων προς του οφειλέτες. 

Α2.2.22 Διενεργεί την αρχική ενημέρωση περιοδικού 
αρχείου οφειλετών κατά οφειλέτη όπου αναγράφονται 
τα οφειλόμενα ποσά κατά κατηγορία προσόδου. 

Α2.2.23 Τηρεί τις διαδικασίες αρχείων και γενικά λο¬ 
γαριασμών του λογιστικού συστήματος του Δ.Λ.Τ.Α. που 
αφορούν τα εισπρακτέα και τα πραγματοποιηθέντα 
έσοδα του Δ.Λ.Τ.Α. σύμφωνα με τις ισχύουσες διαδι¬ 
κασίες. 

Α2.2.24 Καταρτίζει τις περιοδικές καταστάσεις εισπρα- 
χθέντων και εισπρακτέων εσόδων. 

Α2.2.25 Τηρεί φυσικό ταμείο στα γραφεία του 

Δ.Λ.Τ.Α. 

Α2.2.26 Διενεργεί τις χρηματικές δοσοληψίες με τις 
Τράπεζες. 

Α2.2.27 Τηρεί αρχεία κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος του 
Δ.Λ.Τ.Α. 

Α2.2.28 Παρέχει κάθε είδους στοιχεία που ζητούνται 
από Δημόσιες Ελεγκτικές Υπηρεσίες σύμφωνα με τις 
διαδικασίες που εκάστοτε ισχύουν. 

Α2.2.29 Κάθε άλλη εργασία που ανατίθεται από τον 
Πρόεδρο η το Διοικητικό Συμβούλιο η προβλέπεται από 
διάταξη νόμου και δεν έχει προβλεφθεί στον Οργανι¬ 
σμό αυτό. 

Α2.2.30 Λόγο του μικρού μεγέθους σήμερα του Δ.Λ.Τ.Α. 
το Διοικητικό Συμβούλιο του Δ.Λ.Τ.Α. θα ζητήσει από το 
Δημοτικό Συμβούλιο του Δήμου Αλοννήσου να ανατε¬ 
θεί η άσκηση της Ταμειακής Υπηρεσίας, στην Ταμειακή 
Υπηρεσία του Δήμου Αλοννήσου. 

(άρθρα 106 και 203 του π.δ. 410/1995) 

Α2.3 Τεχνικές Υποθέσεις 

Α2.3.1 Προγραμματισμού - Μελετών - Επίβλεψης'Εργων 
- Συντήρησης Εγκαταστάσεων 

Α2.3.1.1 Η γραμματειακή υποστήριξη για την εκπόνη¬ 
ση προγραμμάτων ανάπτυξης και εκσυγχρονισμού των 

λιμενικών εγκαταστάσεων των λιμένων ευθύνης του 
Δ.Λ.Τ.Α που θα αποφασίζονται από το Δ.Σ. 

Α2.3.1.2 Η γραμματειακή υποστήριξη για την εκπόνηση 
προγραμμάτων και μελετών για την εγκατάσταση και 
εκσυγχρονισμό ηλεκτρομηχανολογικού εξοπλισμού για 
διευκόλυνση των χρηστών των λιμένων ευθύνης του 
Δ.Λ.Τ.Α. που θα αποφασίζονται από το Δ.Σ. 

Α2.3.1.3 Η γραμματειακή υποστήριξη για την μελέτη 
και σύνταξη τεχνικών προδιαγραφών για την προμή¬ 
θεια μηχανημάτων, πλωτών μέσων και κάθε φύσεως 
ηλεκτρομηχανολογικού και ηλεκτρονικού εξοπλισμού 
που θα αποφασίζονται από το Δ.Σ. 

Α2.3.1.4 Ο χειρισμός των θεμάτων που αφορούν τις 
ζώνες ευθύνης των λιμένων καθώς και θεμάτων ρυμο¬ 
τομίας και χωροταξίας. 

Α2.3.1.5 Η γραμματειακή υποστήριξη για την εκπόνηση 
των τεχνοοικονομικών μελετών των έργων υποδομής, 
που απαιτούνται στους λιμένες ευθύνης του Ταμείου 
και που θα αποφασίζονται από το Δ.Σ. 

Α2.3.1.6 Η δημοπράτηση, επίβλεψη, παραλαβή, λειτουρ¬ 
γία, των κάθε φύσεως έργων και εγκαταστάσεων. 

Α2.3.1.7 Η εκτέλεση μικρών έργων με αυτεπιστασία 
μετά από απόφαση του Διοικητικού Συμβουλίου. 

Α2.3.1.8 Η εκπόνηση κανονισμών λειτουργίας και συ¬ 
ντήρησης ηλεκτρομηχανολογικού εξοπλισμού, προς 
αποφυγή ατυχημάτων η ζημιών. 

Α2.3.1.9 Οι διαδικασίες για την ανάθεση, συντήρησης 
και επισκευής του ηλεκτρομηχανολογικού εξοπλισμού, 
των εγκαταστάσεων, των μηχανημάτων και πλωτών 
μέσων και η διατήρηση αυτών σε άριστη κατάσταση. 

Α2.3.1.10 Η τήρηση μητρώου και αρχείου ηλεκτρομηχα- 
νολογικού εξοπλισμού και πλωτών μέσων, και η κατα¬ 
γραφή επισκευών και συντηρήσεων και κοστολογικών 
στοιχείων αυτών. 

Α2.3.1.11 Η εκπόνηση κανονισμών χρήσης των σε διά¬ 
θεση μέσων και η κοστολόγηση των προσφερόμενων 
υπηρεσιών από αυτά. 

Α2.3.2 Καθαριότητας - Καλλωπισμού 

Α2.3.2.1 Μεριμνά για την καθαριότητα και την ευταξία 
των κοινόχρηστων χώρων των χερσαίων και θαλάσσιων 
περιοχών των λιμένων ευθύνης του Δ.Λ.Τ.Α. 

Α2.3.2.2 Επιμελείται και μεριμνά για την καλή κατά¬ 
σταση του πρασίνου και της αισθητικής των λιμένων 
ευθύνης του Δ.Λ.Τ.Α. 

ΚΕΦΑΛΑΙΟ Β : ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 
Άρθρο 3 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ (εισαγωγικός) Γ, Β και Α (κα¬ 
ταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός) Δ, Γ και Β (καταληκτικός). 

Τα προσόντα διορισμού στις θέσεις αυτές είναι τα 
προβλεπόμενα από το π.δ. 50/2001, καθώς και εκείνα που 
μπορεί να ορίζονται με την προκήρυξη πλήρωσης θέσε¬ 
ων μετά από αίτημα και σχετική έγκριση του Α.Σ.Ε.Π. 

Οι θέσεις που προβλέπονται ανά κατηγορία και κλάδο 
είναι οι ακόλουθες. 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος Θέσεις 

ΔΕ διοικητικού 2 

ΣΥΝΟΛΟ 2 


Αρθρο 4 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. 

ΟΡΙΣΜΕΝΟΥ ΧΡΟΝΟΥ 

Δύο (2) θέσεις εισπρακτόρων 

Μία (1) θέση κηπουρού 

Τρεις (3) θέσεις καθαριότητας εξωτερικών χώρων 

Η κάλυψη των θέσεων αυτών θα γίνεται σύμφωνα 
με τις διατάξεις του άρθρου 21 του ν. 2190/1994 όπως 
έχουν τροποποιηθεί και ισχύουν σήμερα η με τις αντί¬ 
στοιχες διατάξεις που τυχόν θα αντικαταστήσουν τις 
προαναφερόμενες. 

ΑΚΡΟΤΕΛΕΥΤΙΟ ΑΡΘΡΟ 

Στον προϋπολογισμό του τρέχοντος οικονομικού 
έτους υπάρχουν εγκεκριμένες πιστώσεις στους αντί¬ 
στοιχους κωδικούς αριθμούς ύψους 21.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 11 Νοεμβρίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη 
ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθμ. 14434 (4) 

Σύσταση Νομικού Προσώπου με την επωνυμία «Πολι¬ 
τιστικός Οργανισμός Κοινότητας Ολύμπου Καρπά¬ 
θου» της Κοινότητας Ολύμπου Καρπάθου Νομού Δω- 
δεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2539/1997 και του ν. 2503/1997. 

2. Του άρθρου 1 του ν. 2647/1998. 

3. Το άρθρο 203 του π.δ. 410/1995 (ΔΚΚ). 

4. Την υπ’ αριθμ. 4699/Β'/29.8.1997 (ΦΕΚ 891/τ.Β7 
9.10.1997) απόφαση Γενικού Γραμματέα Περιφέρειας 
Νοτίου Αιγαίου «Περί μεταβίβασης δικαιώματος υπογρα¬ 
φής στους Προϊσταμένους Δ/νσεων και Τμημάτων της 
Γ ενικής Δ/νσης της Περιφέρειας στο Νομό Δωδ/σου». 

5. Την υπ’ αριθμ. 137/2005 απόφαση του Κοινοτικού 
Συμβουλίου της Κοινότητας Ολύμπου Καρπάθου, απο¬ 
φασίζουμε: 

Εγκρίνουμε τη σύσταση Νομικού Προσώπου με την 
επωνυμία «Πολιτιστικός Οργανισμός Κοινότητας Ολύ¬ 
μπου Καρπάθου» της Κοινότητας Ολύμπου Καρπάθου 
Νομού Δωδεκανήσου, ο σκοπός, η διοίκηση και οι πόροι 
του ορίζονται με τα παρακάτω άρθρα: 

ΑΡΘΡΟ 1 

Συνίσταται στην Κοινότητα Ολύμπου του Νομού 
Δωδεκανήσου ίδιο Νομικό Πρόσωπο με την επωνυμία 
«Πολιτιστικός Οργανισμός Κοινότητας Ολύμπου Καρ¬ 
πάθου». 

ΑΡΘΡΟ 2 

Σκοπός του Νομικού προσώπου είναι: 

α) Η πραγματοποίηση κάθε είδους πολιτιστικών, μου- 
σικοχορευτικών λαογραφικών και άλλων παραδοσιακών 
εκδηλώσεων στην Όλυμπο Καρπάθου και η διοργάνωση 
ανάλογων διαλέξεων και ομιλιών. 

β) Η συλλογή λαογραφικών, αρχαιολογικών, ιστορικών 
κ.τ,λ. ευρημάτων και η οργάνωση τους σε ανάλογα μου¬ 
σεία καθώς και η ίδρυση ιστορικού αρχείου Ολύμπου. 

γ) Η έκδοση εντύπων σχετικών με την ιστορία, λα¬ 
ογραφία, παράδοση και πολιτισμό της Ολυμπου Καρ¬ 
πάθου. 

δ) Η καταγραφή εθίμων, παραδόσεων, χορών, μουσι¬ 
κών σκοπών κ.τλ. και η οργάνωση μαθημάτων λύρας, 
χορού, τραγουδιού για παιδιά και νέους. 

ε) Η επεξεργασία ειδικών θεμάτων πολιτισμού και 
παράδοσης και η παρουσίαση τους από ειδικούς επι¬ 
στήμονες. 

στ) Η οργάνωση συνεδρίων με ανάλογα θέματα. 

ζ) Η συνεργασία και ο συντονισμός των ενεργειών των 
πολιτιστικών φορέων της Κοινότητας και των παροικιών 
για την παραγωγή πολιτιστικών αγαθών. 

η) Η πραγματοποίηση θεατρικών, κινηματογραφικών 
παραστάσεων, συναυλιών κ.τ,λ. η οργάνωση εκθέσεων 
έργων λαϊκής τέχνης. 

ΑΡΘΡΟ 3 

Ο Πολιτιστικός Οργανισμός της Κοινότητας Ολύμπου 
Καρπάθου διοικείται από θμελές Διοκητικό Συμβούλιο 
που το αποτελούν: 

1. Ο Πρόεδρος της Κοινότητας Ολύμπου Καρπάθου ή 
οριζόμενος από αυτόν Κοινοτικός Σύμβουλος ως Πρό¬ 
εδρος. 

2. Δύο (2) Κοινοτικοί Σύμβουλοι εκ των οποίων ο ένας 
(1) από την μειοψηφία. 

3. Δύο (2) εκπρόσωποι τοπικών πολιτιστικών φορέων 
(συλλόγων, εταιριών) που θα υποδεικνύονται από αυτούς 
και θα επιλέγονται από το Κοινοτικό Συμβούλιο. 

4. Δύο (2) εκπρόσωποι των παροικιακών Πολιτιστικών 
Συλλόγων. 

5. Δύο (2) δημότες μόνιμοι κάτοικοι Ολύμπου Καρπά¬ 
θου με ειδικές γνώσεις στα εκπαιδευτικά, πολιτιστικά, 
λαογραφικά ζητήματα. 

Η θητεία του Διοικητικού Συμβουλίου είναι τετραετής 
και ακολουθεί την Κοινοτική περίοδο. 

Οι συνεδριάσεις του Διοικητικού Συμβουλίου θα 
γίνονται την αίθουσα πολιτιστικών εκδηλώσεων της 
Κοινότητας Ολύμπου Καρπάθου ή στο Κοινοτικό Κα¬ 
τάστημα. 

Σε ειδική συνεδρίαση που θα συμμετέχουν και εκ¬ 
πρόσωποι όλων των φορέων της Κοινότητας και των 
παροικιών, τον Αύγουστο θα γίνεται ο βασικός προ¬ 
γραμματισμός των εκδηλώσεων του επόμενου έτους. 

ΑΡΟΡΟ 4 

Οι πόροι του Πολιτιστικού Οργανισμού είναι: 

• Επιχορηγήσεις από Κρατικούς και Νομαρχιακούς 
φορείς. 

• Επιχορηγήσεις της Κοινότητας Ολύμπου Καρπά¬ 
θου. 

•Έσοδα τυχόν κληροδοτημάτων της Κοινότητας Ολύ¬ 
μπου Καρπάθου και άλλες πρόσοδοι από περιουσιακά 
στοιχεία, που διαχειρίζεται ο Οργανισμός. 

• Εισπράξεις από την πραγματοποίηση εκδηλώσεων. 

• Κάθε είδους δωρεές σε χρήμα ή είδος, εισφορές, 
κληρονομιές κ.τ.λ. προς τον Πολιτιστικό Οργανισμό. 

ΑΡΟΡΟ 5 

Οι εκδηλώσεις του Πολιτιστικού Οργανισμού, πραγ¬ 
ματοποιούνται σε πολιτιστικά κέντρα, αίθουσες εκδη¬ 
λώσεων ή σε υπαίθριους χώρους. 


Στους στόχους του Οργανισμού περιλαμβάνεται και 
η δημιουργία σύγχρονου Πολιτιστικού Κέντρου και ο 
εξοπλισμός του σύμφωνα με την αρχιτεκτονική παρά¬ 
δοση του τόπου. 

Η παρούσα απόφαση δεν προκαλεί δαπάνη εις βά¬ 
ρος του Κοινοτικού προϋπολογισμού οικονομικού έτους 
2005. Το ύψος της δαπάνης που θα προκύψει μεταγε¬ 
νέστερα, δεν μπορεί να προϋπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 2 Νοεμβρίου 2005 

Με εντολή Γ ενικού Γ ραμματέα Περιφέρειας 

Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθμ. 18952 (5) 

Κύρωση διανομής αγρ/τος Καλλιφύτου, βάσει του άρ¬ 
θρου 26 του ν. 2732/1999. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του π.δ. 30/1996 ΦΕΚ 21Α «Κώδικας 
Νομαρχιακής Αυτοδιοίκησης». 

2. Τις υπ’ αριθμ. 7/1995, 90/2000 και 105/2001 αποφά¬ 
σεις του Ν.Σ. Δράμας «Οργανισμός Λειτουργίας των 
Υπηρεσιών». 

3. Τις διατάξεις της παραγράφου 1 του άρθρου 26 του 
ν. 2732/1999 (ΦΕΚ 154Α) «Διεπαγγελματικές Οργανώσεις 
και άλλες διατάξεις» και της παραγρ. 5 του άρθρου 11 
του ν. 3147/2003 (ΦΕΚ 135Α), «Ρύθμιση θεμάτων αγρο¬ 
τικής γης κ.λπ.». 

4. Την υπ’ αριθμ. 1010/23.3.2005 απόφαση του Υπουργού 
Αγροτικής Ανάπτυξης και Τροφίμων «περί ρυθμίσεως 
εκτάσεων αγρ/τος Καλλιφύτου Δράμας» που δημοσιεύ- 
θηκε στο ΦΕΚ 447/7.4.2005. 

5. Την υπ’ αριθμ. 13327/4.8.2005 απόφαση του Νομάρχη 
Δράμας περί «παραχώρησης διαθεσίμων κατεχομένων 
αγρ/χίων της Σ.Δ. έτους 1957 του αγρ/τος Καλλιφύτου 
σύμφωνα με την υπ’ αριθμ. 1010/23.3.2005 απόφαση του 
Υπουργού Γεωργίας και Τροφίμων», η οποία διορθώθηκε 
και συμπληρώθηκε με την υπ’ αριθμ. 17387/13.10.2005 
όμοια. 

6. Την από 31.10.2005 απόφαση της Επιτροπής Ορι¬ 
στικών Διανομών. 

7. Την υπ’ αριθμ. 18837/8.11.2005 εισήγηση της Δ/νσης 
Αγροτικής Ανάπτυξης Δράμας, αποφασίζουμε: 

Κυρώνουμε, βάσει της υπ’ αριθμ. 1010/23.3.2005 απόφα¬ 
σης του Υπουργού Αγροτικής Ανάπτυξης και Τροφίμων, 
την από 31.10.2005 απόφαση της Επιτροπής Οριστικών 
Διανομών που αφορά τον διαχωρισμό και την παραχώ¬ 
ρηση εκτάσσεων αγρ/τος Καλλιφύτου με το άρθρο 26 
του ν. 2732/1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 10 Νοεμβρίου 2005 

Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




